Nadiya Nisaa

Nadiyatul Nisaa binti Kamaruddin (lahir 11 Julai 1985) merupakan seorang pelakon wanita Malaysia, terkenal dengan peranan di televisyen dan filem.

Kehidupan awal
Nadiya Nisaa dilahirkan pada 11 Julai 1985 di Gombak, Selangor. Beliau merupakan anak yang kedua daripada lima adik beradik yang terdiri daripada 2 lelaki dan 3 perempuan. Nadiya mendalami dunia bidang lakonan sebelum melanjutkan pendidikannya ke universiti. Nadiya memperolehi Ijazah Sarjana Muda Penyiaran di Universiti Teknologi Mara (UITM) kampus Shah Alam.

Kerjaya
Pada tahun 2004, Nadiya memulakan kerjaya hiburannya dengan muncul dalam iklan Hotlink Siti Nurhaliza Fantasia Tour (2004) bersama Siti Nurhaliza, turut menjayakan iklan selama seminit ini ialah Sazzy Falak dan Lisa Surihani. 

Beliau juga merupakan seorang pelakon yang mula meningkat naik menerusi drama Adam dan Hawa bergandingan bersama Aaron Aziz di Astro Mustika HD.

Beliau muncul dalam telefilem Anugerah Dendam Yang Terindah lakonan bersama Amar Baharin dan menggandingkannya sekali lagi bersama Aaron Aziz, Nadiyah memegang watak sebagai Izatul. Ia mengisahkan tentang Azman yang membawa dirinya ke Australia setelah kekasihnya, Izatul ditunangkan dengan adiknya sendiri, Aril, telefilem ini ditayangkan di Astro First Eksklusif. Beliau memegang watak sebagai Sofia Jane dalam filem cereka sains Terbaik dari Langit arahan Nik Amir Mustapha lakonan bersama Bront Palarae. 

Nadiyah berlakon dalam filem Gol & Gincu Vol. 2 dengan menjayakan watak undangan sebagai Uda. Beliau berlakon bersama kakak sulungnya, Min Luna dan adik bongsunya Aida.

Kehidupan peribadi
Beliau mendirikan rumah tangga bersama pasangannya iaitu Saiful Razman Mohd Kassim yang merupakan seorang pelukis terkenal dan mereka dikurniakan seorang anak lelaki; Omar dan seorang ank perempuan; Aminah. Pada bulan Ramadan 2016, beliau mula bertudung.

Filemografi

Filem

Drama

Telefilem

Iklan

Televisyen

Anugerah dan pencalonan

Rujukan

Pautan luar 
 
 
 
 

Kelahiran 1985
Orang hidup
Pelakon wanita Malaysia
Orang dari Selangor
Pelakon wanita Malaysia abad ke-21
Alumni Universiti Teknologi MARA
Orang Malaysia berketurunan Melayu
Muslim Malaysia
Pelakon televisyen Malaysia
Pelakon filem Malaysia
2011